ലക്ഷദ്വീപില് സ്ത്രീകളെയും മത്സ്യത്തൊഴിലാളികളെയും ശാക്തീകരിക്കുകയാണ് കേന്ദ്ര സര്ക്കാര് ലക്ഷ്യം കേന്ദ്ര മന്ത്രി ഡോ. എല് മുരുകന് ലക്ഷദ്വീപ് നിവാസികളെ പ്രത്യേകിച്ച് സ്ത്രീകളെയും മത്സ്യത്തൊഴിലാളികളെയും ശാക്തീകരിക്കുക എന്നതാണ് കേന്ദ്ര ഗവണ്മെന്റിന്റെ ലക്ഷ്യമെന്ന് കേന്ദ്ര വാര്ത്താവിതരണ പ്രക്ഷേപണ, ഫിഷറീസ്, മൃഗസംരക്ഷണ, ക്ഷീരോല്പാദന സഹമന്ത്രി ഡോ. എല് മുരുകന്. മൂന്ന് ദിവസത്തെ ഔദ്യോഗിക ലക്ഷദ്വീപ് സന്ദര്ശത്തിനായി ഇന്ന് ഉച്ചക്ക് അഗത്തിയില് എത്തിയ കേന്ദ്ര മന്ത്രി ദ്വീപിലെ വനിതാ സ്വയം സഹായ സംഘങ്ങളുമായി ആശയവിനിമയം നടത്തവേയാണ് ഇക്കാര്യം പറഞ്ഞത്. നേരത്തെ അഗത്തി വിമാനത്താവളത്തില് എത്തിയ അദ്ദേഹത്തെ ദ്വീപ് ഭരണകൂടത്തിന്റെ ആഭിമുഖ്യത്തില് സ്വീകരിക്കുകയും, ഇന്ത്യ റിസര്വ് ബറ്റാലിയന് ഗാര്ഡ് ഓഫ് ഓണര് നല്കുകയും ചെയ്തിരുന്നു. . തുടര്ന്ന് കവരത്തി ദ്വീപുകളിലേക്ക് യാത്ര തിരിച്ച അദ്ദേഹം, ദ്വീപിലെ വിവിധ വികസന പ്രവര്ത്തനങ്ങളുടെ പുരോഗതിയെക്കുറിച്ച് വിവിധ വകുപ്പുദ്യോഗസ്ഥരുമായി സംവദിച്ചു. അഗത്തി ദ്വീപില് മത്സ്യതൊഴിലാളികളുമായി ആശയവിനിമയം നടത്തുകയായിരുന്നു. ലക്ഷദ്വീപിന്റെ മത്സ്യ ബന്ധന മേഖലയെ സ്വയം പര്യാപ്തതയിലേക്ക് നയിക്കുന്നതിന് വേണ്ട പദ്ധതികളാണ് കേന്ദ്ര സര്ക്കാര് ആസുത്രണം ചെയ്തു വരുന്നത്. അതിനായി പ്രധാനമന്ത്രി ശ്രി നരേന്ദ്ര മോദിയുടെ പ്രത്യേക നിര്ദേശ പ്രകാരമാണ് താന് ലക്ഷദ്വീപിലെത്തിയതെന്നും കേന്ദ്ര മന്ത്രി പറഞ്ഞു. ലക്ഷദ്വീപ് നിവാസികളെ പ്രത്യേകിച്ച് സ്ത്രീകളെയും മത്സ്യത്തൊഴിലാളികളെയും ശാക്തീകരിക്കുക എന്നതാണ് കേന്ദ്ര ഗവണ്മെന്റിന്റെ ലക്ഷ്യമെന്നും അദ്ദേഹം കൂട്ടിച്ചേര്ത്തു. പ്രധാനമന്ത്രി മത്സ്യസമ്ബദ യോജനയുടെ ഭാഗമായി ഐസ് ബോക്സുകളും, ഓട്ടോ ക്യാരിയര് വണ്ടികളും മന്ത്രി മത്സ്യതൊഴിലാളികള്ക്കായി അഗത്തി ദ്വീപില് വിതരണം ചെയ്തു. രാവിലെ ഓര്ണമെന്റല് ഫിഷ് ഹാച്ചറി സന്ദര്ശിച്ച അദ്ദേഹം ഈ മേഖലയില് പരിശീലനം ലഭിച്ച വനിതകളുമായി കുടിക്കാഴ്ച്ച നടത്തിയിരുന്നു അന്താരാഷ്ട്ര വിപണന മൂല്ല്യമുള്ള കടല് പായല് കൃഷിക്ക് ലക്ഷദ്വീപിലും അനന്ത സാദ്ധ്യതകളാണ് ഉള്ളതെന്നും ഈ മേഖലയിലെ വനിതാ സംരഭകര്ക്കായി കുടുതല് ധനസഹായങ്ങള് കേന്ദ്ര സര്ക്കാര് ഉറപ്പു വരുത്തുമെന്നും അദ്ദേഹംപറഞ്ഞു. വൈകുന്നേരം കവരത്തി ദ്വീപിലെത്തിയ അദേഹം ലക്ഷദ്വീപ് അഡ്മിനിസ്ട്രേറ്ററുടെ അഡൈ്വസര് ശ്രീ എ അന്ബരസു ഉള്പ്പെടുന്ന ഉന്നത ഉദ്യോഗസ്ഥരുമായി യോഗം ചേര്ന്നു.